

ՀԱՍՏԱՏՎԱԾ ԵՆ

Եվրասիական տնտեսական հանձնաժողովի կոլեգիայի  
2018 թվականի հոկտեմբերի 30-ի թիվ 174 որոշմամբ

**ԿԱՆՈՆՆԵՐ**

**«Եվրասիական տնտեսական միության անդամ պետությունների մտավոր սեփականության օբյեկտների միասնական մաքսային ռեեստրի ձեւավորում, վարում եւ օգտագործում» ընդհանուր գործընթացի իրագործման**

I. Ընդհանուր դրույթներ

1. Սույն կանոնները մշակվել են Եվրասիական տնտեսական միության (այսուհետ՝ Միություն) իրավունքի մաս կազմող հետեւյալ միջազգային պայմանագրերին եւ ակտերին համապատասխան՝

«Եվրասիական տնտեսական միության մասին» 2014 թվականի մայիսի 29-ի պայմանագիր.

«Եվրասիական տնտեսական միության մաքսային օրենսգրքի մասին» 2017 թվականի ապրիլի 11-ի պայմանագիր.

Եվրասիական տնտեսական հանձնաժողովի կոլեգիայի 2014 թվականի նոյեմբերի 6-ի «Ընդհանուր գործընթացներն արտաքին եւ փոխադարձ առեւտրի ինտեգրված տեղեկատվական համակարգի միջոցներով իրագործելիս տեղեկատվական փոխգործակցությունը կանոնակարգող տեխնոլոգիական փաստաթղթերի մասին» թիվ 200 որոշում.

Եվրասիական տնտեսական հանձնաժողովի կոլեգիայի 2015 թվականի ապրիլի 14-ի «Եվրասիական տնտեսական միության շրջանակներում ընդհանուր գործընթացների ցանկի եւ Եվրասիական տնտեսական հանձնաժողովի կոլեգիայի 2014 թվականի օգոստոսի 19-ի թիվ 132 որոշման մեջ փոփոխություն կատարելու մասին» թիվ 29 որոշում.

Եվրասիական տնտեսական հանձնաժողովի կոլեգիայի 2015 թվականի հունիսի 9-ի «Եվրասիական տնտեսական միության շրջանակներում ընդհանուր գործընթացների վերլուծության, օպտիմալացման, ներդաշնակեցման եւ նկարագրման մեթոդիկայի մասին» թիվ 63 որոշում.

Եվրասիական տնտեսական հանձնաժողովի կոլեգիայի 2016 թվականի դեկտեմբերի 19-ի «Եվրասիական տնտեսական միության շրջանակներում ընդհանուր գործընթացների իրագործման կարգը հաստատելու մասին» թիվ 169 որոշում.

Եվրասիական տնտեսական հանձնաժողովի կոլեգիայի 2018 թվականի մարտի 6-ի «Եվրասիական տնտեսական միության անդամ պետությունների մտավոր սեփականության օբյեկտների միասնական մաքսային ռեեստրը վարելու մասին» թիվ 35 որոշում:

2. Սույն կանոնները հիմք են «Եվրասիական տնտեսական միության անդամ պետությունների մտավոր սեփականության օբյեկտների միասնական մաքսային ռեեստրի ձեւավորում, վարում եւ օգտագործում» ընդհանուր գործընթացի իրագործման տեխնոլոգիական նախագծման կազմակերպատեխնիկական ապահովման աշխատանքների պլանավորման եւ տեխնոլոգիական նախագծման (այսուհետ համապատասխանաբար՝ Միասնական ռեեստր, ընդհանուր գործընթաց) կատարման համար:

3. Ընդհանուր գործընթացի իրագործումը նախատեսված է Եվրասիական տնտեսական հանձնաժողովի կոլեգիայի 2015 թվականի ապրիլի 14-ի թիվ 29 որոշմամբ հաստատված՝ Միության շրջանակներում ընդհանուր գործընթացների ցանկի IV բաժնի 21-րդ կետով (այսուհետ՝ ցանկ)։

4. Սույն կանոններում օգտագործվող հասկացությունները կիրառվում են Միության իրավունքը կազմող միջազգային պայմանագրերով եւ ակտերով սահմանված իմաստներով:

II. Նպատակները եւ խնդիրները

5. Ընդհանուր գործընթացի իրագործման նպատակն է Եվրասիական տնտեսական հանձնաժողովի կոլեգիայի 2018 թվականի մարտի 6-ի թիվ 35 որոշմամբ հաստատված՝ Եվրասիական տնտեսական միության անդամ պետությունների մտավոր սեփականության օբյեկտների միասնական մաքսային ռեեստրի կանոնակարգին (այսուհետ՝ Կանոնակարգ) համապատասխան Միասնական ռեեստրի տեղեկությունների ձեւավորման, վարման եւ օգտագործման հիման վրա Եվրասիական տնտեսական միության անդամ պետությունների (այսուհետ՝ անդամ պետություններ) մաքսային մարմինների կողմից մտավոր սեփականության օբյեկտների նկատմամբ իրավունքների արդյունավետ պաշտպանության ապահովումը:

6. Ընդհանուր գործընթացի նպատակների իրագործման համար անհրաժեշտ է լուծել հետեւյալ խնդիրները՝

1) ապահովել դիմումատուի եւ Եվրասիական տնտեսական հանձնաժողովի (այսուհետ՝ Հանձնաժողով) միջեւ տեղեկատվական փոխգործակցությունը հետեւյալ գործընթացներում՝

մտավոր սեփականության օբյեկտները Միասնական ռեեստրում ներառելու համար տեղեկություններ ներկայացնելը.

Միասնական ռեեստրում փոփոխություններ (լրացումներ) կատարելու համար, այդ թվում՝ պաշտպանության ժամկետը երկարաձգելու նպատակով տեղեկություններ ներկայացնելը.

մտավոր սեփականության օբյեկտները Միասնական ռեեստրից հանելու համար տեղեկություններ ներկայացնելը.

2) ապահովել Հանձնաժողովի եւ կենտրոնական մաքսային մարմինների միջեւ տեղեկատվական փոխգործակցության իրագործումը՝ դիմումատուի կողմից մտավոր սեփականության օբյեկտները Միասնական ռեեստրում ներառելու համար ներկայացված տեղեկությունների ուսումնասիրման ընթացքում, ինչպես նաեւ Միասնական ռեեստրում կատարված փոփոխությունների (լրացումների) (մտավոր սեփականության օբյեկտների ներառում, մտավոր սեփականության օբյեկտների հանում, մտավոր սեփականության օբյեկտների մասին տեղեկությունների փոփոխում (լրացում) վերաբերյալ կենտրոնական մաքսային մարմիններին տեղեկացնելու նպատակով.

3) ապահովել Միասնական ռեեստրից տեղեկությունների հրապարակումը Միության տեղեկատվական պորտալում, ինչպես նաեւ Միասնական ռեեստրից հրապարակվող տեղեկությունները ներկայացնելը արտաքին տնտեսական գործունեության մասնակիցներին եւ այլ շահագրգիռ անձանց (այսուհետ՝ շահագրգիռ անձինք), այդ թվում՝ դրանց տեղեկատվական համակարգերից հարցումների համաձայն.

4) ապահովել էլեկտրոնային փաստաթղթերի փոխանակման իրագործումը՝

դիմումատուի եւ Հանձնաժողովի միջեւ.

Հանձնաժողովի եւ կենտրոնական մաքսային մարմինների միջեւ.

5) ապահովել ինտեգրումն ընդհանուր գործընթացի եւ «Եվրասիական տնտեսական միության ապրանքային նշանների եւ սպասարկման նշանների գրանցում, իրավական պաշտպանություն ու օգտագործում» ընդհանուր գործընթացի միջեւ, որի իրագործումը նախատեսված է ցանկի IV բաժնի 22-րդ կետով (այսուհետ համապատասխանաբար՝ Միության ապրանքային նշանների միասնական ռեեստր, փոխկապակցված ընդհանուր գործընթաց)՝ Միության գրանցված ապրանքային նշանների, սպասարկման նշանների մասին արդիական տեղեկատվությունը եւ տվյալ գրանցումը հաստատող փաստաթղթերի մասին տեղեկատվությունը ներկայացնելու մասով։

7. Սույն կանոնների 6-րդ կետում նշված խնդիրների լուծումը ընդհանուր գործընթացն իրագործելիս պետք է իրականացվի փուլ առ փուլ:

8. Ընդհանուր գործընթացի իրագործման առաջին փուլում պետք է ապահովվի սույն կանոնների 6-րդ կետի 1-3-րդ ենթակետերով սահմանված խնդիրների լուծումը:

9. Հետագա փուլերում՝ տնտեսավարող սուբյեկտների եւ անդամ պետությունների պետական իշխանության մարմինների միջեւ, անդամ պետությունների տնտեսավարող սուբյեկտների եւ Հանձնաժողովի միջեւ անդրսահմանային փոխգործակցության դեպքում էլեկտրոնային փաստաթղթերի փոխանակման եւ ինտեգրված համակարգի շրջանակներում դրանց իրագործման, ինչպես նաեւ փոխկապակցված ընդհանուր գործընթացը գործողության մեջ դնելու կարգը կարգավորող նորմերը Միության իրավունքում սահմանելուն զուգահեռ պետք է ապահովվի սույն կանոնների 6-րդ կետի 4-5-րդ ենթակետերով սահմանված խնդիրների լուծումը:

III. Տեղեկատվական փոխգործակցության մասնակիցները

10. Ընդհանուր գործընթացի շրջանակներում Միասնական ռեեստրի տեղեկությունների ձեւավորման, վարման եւ օգտագործման ժամանակ տեղեկատվական փոխգործակցության մասնակիցներն են (այսուհետ՝ ընդհանուր գործընթացի մասնակիցներ)՝

դիմումատուն (իրավատերը (մտավոր սեփականության օբյեկտի նկատմամբ բացառիկ իրավունք ունեցող անձը) կամ այն անձը, որը ներկայացնում է իրավատիրոջ (մի քանի իրավատերերի) շահերն ու դիմում եւ այլ գրություններ ներկայացրած անդամ պետություններից մեկի տարածքում) ունի մշտական բնակության վայր (գրանցված է)․

Հանձնաժողովը (Հանձնաժողովի կառուցվածքային ստորաբաժանումը, որի իրավասությանն են վերապահվել մտավոր սեփականության ոլորտի հարցերը).

կենտրոնական մաքսային մարմինները.

շահագրգիռ անձինք:

11. Ընդհանուր գործընթացի իրագործման շրջանակներում դիմումատուն իրականացնում է հետեւյալ գործառույթները՝

1) հետեւյալ էլեկտրոնային փաստաթղթերը, էլեկտրոնային տեսքով փաստաթղթերից տեղեկությունները Հանձնաժողով ներկայացնելը՝

դիմում եւ կից ներկայացվող՝ Կանոնակարգով սահմանված մտավոր սեփականության օբյեկտների տեսակների մասով գրանցման ձեւերը (այսուհետ՝ դիմում).

ապահովում.

գրություն արդեն ներկայացված դիմումի հետկանչի մասին .

գրություն Միասնական ռեեստրում փոփոխություններ (լրացումներ) կատարելու, այդ թվում՝ պաշտպանության ժամկետը երկարաձգելու մասին .

գրություն մտավոր սեփականության օբյեկտները Միասնական ռեեստրից հանելու մասին.

պակասող փաստաթղթեր եւ Հանձնաժողովի կողմից հարցվող տեղեկություններ.

2) Հանձնաժողովից հետեւյալ էլեկտրոնային փաստաթղթերի, էլեկտրոնային տեսքով փաստաթղթերից տեղեկությունների ստացում՝

ծանուցում Հանձնաժողովին պակասող փաստաթղթերն ու տեղեկությունները ներկայացնելու անհրաժեշտության վերաբերյալ .

ծանուցում դիմումի ուսումնասիրումը մերժելու վերաբերյալ.

ծանուցում Միասնական ռեեստրում մտավոր սեփականության օբյեկտների ներառումը մերժելու մասին.

ծանուցում Միասնական ռեեստրում մտավոր սեփականության օբյեկտը ներառելու հնարավորության մասին.

ծանուցում Միասնական ռեեստրում մտավոր սեփականության օբյեկտների ներառման մասին.

ծանուցում Միասնական ռեեստրում փոփոխություններ (լրացումներ) կատարելու, այդ թվում՝ պաշտպանության ժամկետը երկարաձգելու մասին .

հարցում Միասնական ռեեստրից մտավոր սեփականության օբյեկտները հանելու համար հիմք հանդիսացող տեղեկությունները հաստատող փաստաթղթեր ներկայացնելու վերաբերյալ .

ծանուցում Միասնական ռեեստրից մտավոր սեփականության օբյեկտները հանելու վերաբերյալ.

3) Կանոնակարգի 45-րդ կետում նշված՝ Միասնական ռեեստրի առանձին տեղեկություններում փոփոխություններ (լրացումներ) կատարելը:

12. Ընդհանուր գործընթացի իրագործման շրջանակներում Հանձնաժողովն իրականացնում է հետեւյալ գործառույթները՝

1) սույն կանոնների 11-րդ կետի 1-ին ենթակետում սահմանված էլեկտրոնային փաստաթղթերը, էլեկտրոնային տեսքով փաստաթղթերից տեղեկությունները դիմումատուից ստանալը եւ դրանց ուսումնասիրումը.

2) սույն կանոնների 11-րդ կետի 2-րդ ենթակետում սահմանված էլեկտրոնային փաստաթղթերը, էլեկտրոնային տեսքով փաստաթղթերից տեղեկությունները դիմումատուին ուղարկելը.

3) հետեւյալ էլեկտրոնային փաստաթղթերը, էլեկտրոնային տեսքով փաստաթղթերից տեղեկությունները կենտրոնական մաքսային մարմիններ ուղարկելը՝

դիմումը.

արդեն ներկայացված դիմումի հետկանչի մասին տեղեկությունները.

Միասնական ռեեստրում մտավոր սեփականության օբյեկտը ներառելու մասին ծանուցումը.

Միասնական ռեեստրից մտավոր սեփականության օբյեկտը հանելու վերաբերյալ ծանուցումը.

Միասնական ռեեստրում փոփոխություններ (լրացումներ) կատարելու վերաբերյալ ծանուցումը.

4) հետեւյալ էլեկտրոնային փաստաթղթերը, էլեկտրոնային տեսքով փաստաթղթերից տեղեկությունները կենտրոնական մաքսային մարմիններից ստանալը՝

Միասնական ռեեստրում մտավոր սեփականության օբյեկտներն ընդգրկելու մասով մերժումը.

Միասնական ռեեստրում մտավոր սեփականության օբյեկտները ներառելու հնարավորության մասին տեխնոլոգիական ծանուցումը.

5) Միասնական ռեեստրի ձեւավորումը, վարումը.

6) Միության տեղեկատվական պորտալում՝ թիվ 1 հավելվածի համաձայն որոշված՝ Միասնական ռեեստրից առանձին տեղեկություններ հրապարակելը.

7) բոլոր շահագրգիռ անձանց, այդ թվում՝ իրենց տեղեկատվական համակարգերից հարցումների համաձայն Միասնական ռեեստրից հրապարակվող տեղեկություններին մուտքի ապահովումը.

8) Միասնական ռեեստրի ամբողջական արդիական տեղեկությունները կենտրոնական մաքսային մարմիններ ներկայացնելը.

9) Միասնական ռեեստրից հետեւյալ տեղեկությունները՝ տեխնոլոգիական հարցումների համաձայն, կենտրոնական մաքսային մարմիններ ներկայացնելը՝

Միասնական ռեեստրի թարմացման ամսաթիվը եւ ժամը.

Միասնական ռեեստրում փոփոխությունների (լրացումների) մասին տեղեկությունները:

Միասնական ռեեստրից տեխնոլոգիական հարցումների համաձայն` կենտրոնական մաքսային մարմիններ ներկայացվում են պարբերական հիմունքով Միասնական ռեեստրի (որի ձեւավորումն ու վարումն ապահովում է Հանձնաժողովը) տեղեկությունները կենտրոնական մաքսային մարմինների կողմից ներկայացված՝ Միասնական ռեեստրի տեղեկությունների հետ սինքրոնացման ապահովման նպատակով:

13. Ընդհանուր գործընթացի իրագործման շրջանակներում մաքսային մարմիններն իրականացնում են հետեւյալ գործառույթները՝

1) սույն կանոնների 12-րդ կետի 3-րդ ենթակետում սահմանված էլեկտրոնային փաստաթղթերը, էլեկտրոնային տեսքով փաստաթղթերից տեղեկությունները Հանձնաժողովից ստանալը.

2) սույն կանոնների 12-րդ կետի 4-րդ ենթակետում սահմանված էլեկտրոնային փաստաթղթերը, էլեկտրոնային տեսքով փաստաթղթերից տեղեկությունները Հանձնաժողով ներկայացնելը.

3) պարբերական հիմունքով տեխնոլոգիական հարցումներ ձեւավորելը եւ ուղարկելը (օրական առնվազն 1 անգամ)՝ Միասնական ռեեստրում փոփոխությունների (լրացումների) մասին տեղեկություններն ստանալու նպատակով.

4) Հանձնաժողովի կողմից ուղարկվող՝ Միասնական ռեեստրից տեղեկությունների ստացումը եւ մշակումը՝ ի պատասխան տեխնոլոգիական հարցումների:

14. Ընդհանուր գործընթացի իրագործման շրջանակներում շահագրգիռ անձինք ստանում են մուտք Միասնական ռեեստրից հրապարակվող տեղեկություններին, այդ թվում՝ իրենց տեղեկատվական համակարգերի միջոցով:

15. Ընդհանուր գործընթաց իրագործելիս տեղեկատվական փոխգործակցության սխեման բերված է համաձայն 2-րդ հավելվածի:

IV. Տեղեկատվական ռեսուրսները եւ ծառայությունները

16. Միության տեղեկատվական պորտալում հրապարակման հնարավորության ապահովման եւ Միասնական ռեեստրի տեղեկություններին օպերատիվ մուտքի կազմակերպման համար Հանձնաժողովում ստեղծվում է Միասնական ռեեստրում ներառված բոլոր մտավոր սեփականության օբյեկտների մասին տեղեկություններ պարունակող ընդհանուր տեղեկատվական ռեսուրս:

Միասնական ռեեստրում ներառված տեղեկությունների կազմը, ինչպես նաեւ՝ Միության տեղեկատվական պորտալում դրանց հրապարակման հնարավորության մասին տեղեկատվությունը բերված են սույն կանոնների 1-ին հավելվածում:

Միության տեղեկատվական պորտալում ապահովվում է Միասնական ռեեստրից արդիական տեղեկությունների հրապարակումը:

17. Ընդհանուր գործընթացն իրագործելիս ենթադրվում է Միության ապրանքային նշանների Միասնական ռեեստրից տեղեկություններ օգտագործելը, որի ձեւավորումը պետք է ապահովվի փոխկապակցված ընդհանուր գործընթացի իրագործման շրջանակներում:

18. Ընդհանուր գործընթացի իրագործման նպատակներով՝ Միության ինտեգրված տեղեկատվական համակարգի Հանձնաժողովի ինտեգրման հատվածի շրջանակներում (այսուհետ՝ ինտեգրված համակարգ) ապահովվում է հետեւյալ տեսակի էլեկտրոնային ծառայությունների իրագործումը, լրամշակումը, կարգավորումը եւ (կամ) կիրառումը՝

1) Միության տեղեկատվական պորտալում տեղադրված՝ դիմումատուի անձնական հաշվի ծառայությունները, այդ թվում նրանք, որոնք ապահովում են՝

սույն կանոնների 11-րդ կետում նշված էլեկտրոնային փաստաթղթերը, էլեկտրոնային տեսքով փաստաթղթերից տեղեկությունները դիմումատուի կողմից ներկայացնելը եւ ստանալը.

սույն կանոնների 11-րդ կետում նշված՝ Հանձնաժողով ներկայացվող էլեկտրոնային փաստաթղթերի, էլեկտրոնային տեսքով փաստաթղթերից տեղեկությունների՝ Հանձնաժողովի կողմից սահմանված ձեւաչափին, կառուցվածքին եւ լրացման կանոններին համապատասխան դիմումատուի կողմից ձեւավորվելը.

սույն կանոնների 11-րդ կետում նշված՝ Հանձնաժողով ներկայացվող էլեկտրոնային փաստաթղթերը, էլեկտրոնային տեսքով փաստաթղթերից տեղեկությունները ձեւավորելիս Միության ապրանքային նշանների միասնական ռեեստրից եւ Միասնական ռեեստրից տեղեկություններն օգտագործելը.

Կանոնակարգի 45-րդ կետում սահմանված՝ Միասնական ռեեստրի առանձին տեղեկություններում փոփոխություններ (լրացումներ) կատարելը.

2) Միության տեղեկատվական պորտալի ներքին մասում տեղադրված՝ Հանձնաժողովի պաշտոնատար անձի (աշխատակցի) անձնական հաշվի ծառայությունները, այդ թվում նրանք, որոնք ապահովում են՝

սույն կանոնների 11-րդ կետում նշված էլեկտրոնային փաստաթղթերը, էլեկտրոնային տեսքով փաստաթղթերից տեղեկությունները պաշտոնատար անձի (Հանձնաժողովի աշխատակցի) կողմից ստանալը եւ ուղարկելը.

սույն կանոնների 11-րդ կետում նշված՝ դիմումատուից ստացվող էլեկտրոնային փաստաթղթերի, էլեկտրոնային տեսքով փաստաթղթերից տեղեկությունների՝ Հանձնաժողովի կողմից սահմանված ձեւաչափերին, կառուցվածքներին եւ դրանց լրացման կանոններին համապատասխանության մասով հսկողությունը.

սույն կանոնների 11-րդ կետում նշված՝ դիմումատուին ուղարկվող էլեկտրոնային փաստաթղթերը, էլեկտրոնային տեսքով փաստաթղթերից տեղեկությունները պաշտոնատար անձի (Հանձնաժողովի աշխատակցի) կողմից ձեւավորվելը.

սույն կանոնների 11-րդ կետում նշված էլեկտրոնային փաստաթղթերի, էլեկտրոնային տեսքով փաստաթղթերից տեղեկությունների հսկողության նպատակով Միության ապրանքային նշանների միասնական ռեեստրի եւ Միասնական ռեեստրից տեղեկություններն օգտագործելը.

սույն կանոնների 12-րդ կետում նշված էլեկտրոնային փաստաթղթերը, էլեկտրոնային տեսքով փաստաթղթերից տեղեկությունները կենտրոնական մաքսային մարմիններ ուղարկելը եւ վերջիններից դրանք ստանալը.

Միասնական ռեեստրում մտավոր սեփականության օբյեկտները ներառելը.

Միասնական ռեեստրից մտավոր սեփականության օբյեկտները հանելը.

Միասնական ռեեստրում փոփոխություններ (լրացումներ) կատարելը.

ընդհանուր գործընթացի մասնակիցների կողմից էլեկտրոնային փաստաթղթերի, էլեկտրոնային տեսքով փաստաթղթերից տեղեկությունները ներկայացվելու ժամկետների, այդ թվում նաեւ Կանոնակարգում սահմանված՝ Միասնական ռեեստրում փոփոխություններ (լրացումներ) կատարվելու ժամկետների պահպանման մոնիթորինգը եւ հսկողությունը.

3) ծառայությունները, որոնք ապահովում են ինտեգրված համակարգի Հանձնաժողովի ինտեգրման հատվածում Միասնական ռեեստրը ձեւավորելը եւ վարելը, ինչպես նաեւ Միության տեղեկատվական պորտալում Միասնական ռեեստրից տեղեկություններ հրապարակելը

4) ծառայությունները, որոնք ապահովում են Միասնական ռեեստրի ամբողջական արդիական տեղեկությունները կենտրոնական մաքսային մարմիններ ներկայացնելը.

5) ծառայությունները, որոնք ապահովում են կենտրոնական մաքսային մարմինների եւ Հանձնաժողովի միջեւ փոխգործակցությունը, այդ թվում՝ տեխնոլոգիական հարցումների ստացման, մշակման եւ, ի պատասխան կենտրոնական մաքսային մարմինների տեխնոլոգիական հարցումների՝ Միասնական ռեեստրի թարմացման ամսաթվի եւ ժամի, Միասնական ռեեստրում փոփոխությունների (լրացումների) մասին տեղեկություններ ներկայացնելու ժամանակ .

6) Միության տեղեկատվական պորտալի ծառայությունները, որոնք ապահովում են շահագրգիռ անձանց (շահագրգիռ անձանց տեղեկատվական համակարգերի) հարցումների համաձայն՝ Միասնական ռեեստրում ներառված հրապարակվող տեղեկություններ ներկայացնելը՝ ներառյալ Միասնական ռեեստրում ներառված մտավոր սեփականության օբյեկտներ որոնելը, ինչպես նաեւ սահմանված ձեւաչափերով դրանց մասին տեղեկություններ ներբեռնելը:

19. Ինտեգրված համակարգի ազգային հատվածների շրջանակներում ընդհանուր գործընթացի իրագործման նպատակով ապահովվում է հետեւյալ էլեկտրոնային ծառայությունների իրագործումն ու կիրառումը՝

1) ծառայությունները, որոնք ապահովում են սույն կանոնների 12-րդ կետում նշված էլեկտրոնային փաստաթղթերի, էլեկտրոնային տեսքով փաստաթղթերից տեղեկությունների փոխանակման նպատակով կենտրոնական մաքսային մարմինների եւ Հանձնաժողովի միջեւ փոխգործակցությունը .

2) ծառայությունները, որոնք ապահովում են Միասնական ռեեստրի ամբողջական արդիական տեղեկությունները կենտրոնական մաքսային մարմինների կողմից ստանալը.

3) ծառայությունները, որոնք ապահովում են կենտրոնական մաքսային մարմինների եւ Հանձնաժողովի միջեւ փոխգործակցությունը՝ տեխնոլոգիական հարցումները ձեւավորելու, ուղարկելու, տեխնոլոգիական հարցումներին Միասնական ռեեստրի թարմացման ամսաթվի եւ ժամի, Միասնական ռեեստրում փոփոխությունների (լրացումների) մասին պատասխանների ստացման եւ մշակման ժամանակ:

V. Տեղեկատվական փոխգործակցության առանձնահատկությունները

20. Ընդհանուր գործընթացի մասնակիցների միջեւ տեղեկատվական փոխգործակցությունն իրականացվում է ինտեգրված համակարգի միջոցների օգտագործմամբ:

21. Կենտրոնական մաքսային մարմինների եւ Հանձնաժողովի միջեւ տեղեկատվական փոխգործակցությունն իրականացվում է Հանձնաժողովի կոլեգիայի կողմից հաստատվող՝ այդպիսի փոխգործակցությունը կանոնակարգող տեխնոլոգիական փաստաթղթերի պահանջներին համապատասխան:

22. Դիմումատուի եւ Հանձնաժողովի միջեւ տեղեկատվական փոխգործակցությունն իրականացվում է Միության տեղեկատվական պորտալում տեղադրված՝ դիմումատուի անձնական հաշվի ծառայությունների օգտագործման միջոցով:

23. Շահագրգիռ անձինք ստանում են տեղեկություններ Միասնական ռեեստրից Հանձնաժողովի տեղեկատվական պորտալի ծառայություններն օգտագործելու միջոցով:

24. Ընդհանուր գործընթացի մասնակիցների միջեւ տեղեկատվական փոխգործակցությունն իրականացվում է իրական ժամանակի ռեժիմում:

VI. Տեղեկատվական անվտանգության ապահովման սկզբունքները

25. Էլեկտրոնային փաստաթղթերի ձեւավորմանը եւ մշակմանը ներկայացվող պահանջները սահմանվում են Միության մարմինների ակտերին համապատասխան, որոնք, այդ թվում՝ սահմանում են ինտեգրված համակարգում անդամ պետությունների պետական իշխանության մարմինների՝ միմյանց միջեւ եւ Հանձնաժողովի հետ անդրսահմանային փոխգործակցության ժամանակ էլեկտրոնային փաստաթղթերի փոխանակման կարգը:

26. Կանոնակարգի 53-րդ կետին եւ սույն կանոնների 2-րդ հավելվածին համապատասխան հրապարակվող՝ Միասնական ռեեստրում ներառված տեղեկություններն ընդհանուր օգտագործման տեղեկատվություն են եւ կարող են հրապարակվել բաց աղբյուրներում:

27. Ընդհանուր գործընթացն իրագործելիս էլեկտրոնային փաստաթղթերի, էլեկտրոնային տեսքով փաստաթղթերից տեղեկությունների փոխանցման ժամանակ անվտանգությունը պետք է ապահովվի՝

ինտեգրված համակարգի ինտեգրման հարթակի շրջանակներում Միության իրավունքին համապատասխան՝ ինտեգրված համակարգի տեղեկատվական անվտանգության ենթահամակարգի միջոցներով.

անդամ պետության տեղեկատվական տարածության ներսում անդամ պետության տարածքում գործող՝ տեղեկատվական անվտանգության ապահովմանը ներկայացվող տեխնիկական պահանջներին եւ օրենսդրությանը համապատասխան։

VII. Ընդհանուր գործընթացի իրագործման միջոցառումները

28. Ընդհանուր գործընթացի իրագործման նպատակով Հանձնաժողովը անդամ պետությունների կենտրոնական մաքսային մարմինների հետ համաձայնեցմամբ մշակում եւ հաստատում է`

ընդհանուր գործընթացի ինտեգրված համակարգի միջոցներով իրագործման ժամանակ տեղեկատվական փոխգործակցությունը կանոնակարգող տեխնոլոգիական փաստաթղթերը.

դիմումի ձեւաչափին, կառուցվածքին եւ լրացման կանոններին ներկայացվող պահանջները:

Լրացուցիչ՝ ընդհանուր գործընթացի իրագործման նպատակով ինտեգրված համակարգի շրջանակներում տնտեսավարող սուբյեկտների եւ անդամ պետությունների պետական իշխանության մարմինների, ինչպես նաեւ անդամ պետությունների տնտեսավարող սուբյեկտների եւ Հանձնաժողովի միջեւ անդրսահմանային փոխգործակցության դեպքում էլեկտրոնային փաստաթղթերի փոխանակման կարգը կարգավորող նորմերը Միության իրավունքում սահմանելուն զուգահեռ՝ Հանձնաժողովը կենտրոնական մաքսային մարմինների հետ համաձայնեցմամբ մշակում եւ հաստատում է էլեկտրոնային փաստաթղթի տեսքով դիմումը ներկայացնելու մասով տեխնիկական պահանջները:

29. Տեխնոլոգիական փաստաթղթերին, դիմումի ձեւաչափին, կառուցվածքին եւ լրացման կանոններին ներկայացվող պահանջներին, էլեկտրոնային փաստաթղթի տեսքով դիմումը ներկայացնելու մասով տեխնիկական պահանջներին, ինչպես նաեւ կանոնակարգի դրույթներին համապատասխան՝ Հանձնաժողովն ապահովում է ինտեգրված համակարգի Հանձնաժողովի ինտեգրման հատվածում ընդհանուր գործընթացի իրագործումը, այդ թվում՝ Միության տեղեկատվական պորտալում տեղադրված՝ դիմումատուի անձնական հաշվի ծառայությունների իրագործումը, լրամշակումը, կարգավորումը:

30. Կենտրոնական մաքսային մարմինները ինտեգրված համակարգի ազգային հատվածների օպերատորների հետ համատեղ ապահովում են ազգային տեղեկատվական համակարգերի մշակումը (արդիականացումը) տեխնոլոգիական փաստաթղթերի դրույթներին համապատասխան տեղեկատվական փոխգործակցությունն ապահովելու նպատակով, ինչպես նաեւ՝ ազգային տեղեկատվական համակարգերի միացումը ինտեգրված համակարգի ազգային հատվածներին, եթե նման միացումը նախկինում չի ապահովվել:

31. Կենտրոնական մաքսային մարմինները Հանձնաժողովի համակարգման ժամանակ ապահովում են ընդհանուր գործընթացը գործողության մեջ դնելու ընթացակարգի կատարումը:

32. Սույն կանոններին համապատասխան տեղեկատվական փոխգործակցությունն իրագործելու մասով միջոցառումների համակարգումը, ընդհանուր գործընթացի իրագործման (կատարման) արդյունքների մոնիթորինգն ու վերլուծությունն իրականացվում են Հանձնաժողովի կողմից:

ՀԱՎԵԼՎԱԾ ԹԻՎ 1

«Եվրասիական տնտեսական միության անդամ պետությունների մտավոր սեփականության օբյեկտների միասնական մաքսային ռեեստրի ձեւավորում, վարում եւ օգտագործում» ընդհանուր գործընթացի իրագործման կանոնների

**ԿԱԶՄ**

**Եվրասիական տնտեսական միության անդամ պետությունների մտավոր սեփականության օբյեկտների միասնական մաքսային ռեեստրում ներառված տեղեկությունների**

1. Սույն փաստաթղթով սահմանվում է Եվրասիական տնտեսական միության անդամ պետությունների մտավոր սեփականության օբյեկտների միասնական մաքսային ռեեստրում ներառված (այսուհետ համապատասխանաբար՝ անդամ պետություններ, ՄՍՕ, Միասնական ռեեստր) եւ «Եվրասիական տնտեսական միության անդամ պետությունների մտավոր սեփականության օբյեկտների միասնական մաքսային ռեեստրի ձեւավորում, վարում եւ օգտագործում» ընդհանուր գործընթացի մասնակիցների միջեւ տեղեկատվական փոխգործակցության շրջանակներում փոխանցվող տեղեկությունների կազմը:

2. Միասնական ռեեստրում ներառված տեղեկությունների կազմը բերված է 1-9-րդ աղյուսակներում:

փոխանցվող տեղեկությունների բազմաքանակությունը, լրացման պարտադիր լինելը եւ հնարավոր կրկնությունների քանակը նշելու համար 1-9-րդ աղյուսակներում օգտագործվում են հետեւյալ նշագրերը՝

1՝ տեղեկությունները պարտադիր լրացվում են, կրկնություններ չեն թույլատրվում.

1..\*՝ տեղեկությունները պարտադիր լրացվում են, կարող են կրկնվել առանց սահմանափակումների.

0..1՝ տեղեկությունները կամընտրական են, կրկնություններ չեն թույլատրվում.

0..\*՝ տեղեկությունները կամընտրական են, կարող են կրկնվել առանց սահմանափակումների։

Աղյուսակ 1

Միասնական ռեեստրում ներառված տեղեկությունների ցանկը

| Համարը | Անվանումը | | Նկարագրությունը | Բազմաքանակությունը | Հրապարակման հատկանիշը |
| --- | --- | --- | --- | --- | --- |
| 1 | Դիմումի գրանցման վավերապայմանների մասին տեղեկությունները | | ՄՍՕ-ն Միասնական ռեեստրում ներառելու դիմումի գրանցման համարը եւ ամսաթիվը | 1 | - |
| 2 | Իրավատերերի թիվը | | պարունակում է տեղեկություններ ՄՍՕ-ի իրավատերերի թվի մասին | 1 | - |
| 3 | Տեղեկություններ իրավատիրոջ մասին | | պարունակում է տեղեկություններ ՄՍՕ-ի իրավատերեր հանդիսացող անձանց մասին՝ 2-րդ աղյուսակին համապատասխան | 1..\* | + |
| 4 | Տեղեկություններ իրավատիրոջ ներկայացուցչի մասին | | պարունակում է տեղեկություններ ՄՍՕ-ի իրավատիրոջ ներկայացուցիչը հանդիսացող անձի մասին՝ 2-րդ աղյուսակին համապատասխան | 0..1 | + |
| 4.1 | Տեղեկություններ լիազորագրի մասին | | ներկայացուցչի լիազորագրերի մասին տեղեկատվությունը նշվում է 3-րդ աղյուսակին համապատասխան | 0..\* | - |
| 5 | Տեղեկություններ ՄՍՕ-ի մասին | | տեղեկություններ ՄՍՕ-ի մասին | 1 | + |
| 5.1 | Գրանցման համարը | | որոշվում է ատրիբուտների ամբողջությամբ | 1 | + |
| 5.1.1 | Ըստ ռեեստրի գրառման հերթական համարը | | ՄՍՕ-ին՝ անկախ դրա տեսակից, շնորհվող գրառման հերթական համարը (5 թվանշանից բաղկացած սիմվոլների տող, նշանակություն չունեցող բարձր կարգերը պարունակում են «0») | 1 | + |
| 5.1.2 | ՄՍՕ-ի տեսակը | | պարունակում է տեղեկություններ ՄՍՕ-ի տեսակի ծածկագրի մասին՝ «ՀԻ»՝ հեղինակային իրավունքի օբյեկտ. «ՀԻ»՝ հարակից իրավունքների օբյեկտ.  «ԱՆ»՝ ապրանքային նշան | 1 | + |
| 5.1.3 | ՄՍՕ-ն Միասնական ռեեստրում ներառելու մասին որոշման համարը | | պարունակում է ՄՍՕ-ն Միասնական ռեեստրում ներառելու մասին որոշման համարը (չորս թվանշաններից բաղկացած սիմվոլների տող, նշանակություն չունեցող բարձր կարգերը պարունակում են «0») | 1 | + |
| 5.1.4 | ՄՍՕ-ն Միասնական ռեեստրում ընդգրկելու ամսաթիվը | | ամսաթվի նշագիրը՝ ԳՕՍՏ ԻՍՕ 8601-2001-ին համապատասխան՝ YYYY-MM-DD ձեւաչափով | 1 | + |
| 5.2 | ՄՍՕ-ի անվանումը | | ՄՍՕ-ի բառային նշագիրը | 1 | + |
| 5.3 | Առանցքային բառը | | տեղեկատվություն առանցքային բառի մասին (արտահայտություն)՝ ներառյալ ՄՍՕ-ին վերաբերող տառադարձումը | 0..\* | - |
| 5.4 | ՄՍՕ-ի պատկերը | | ՄՍՕ-ի պատկերը (JPG (JPEG) կամ TIF (TIFF) ձեւաչափ), կետայնությունը առնվազն 300 dp, ծավալը 5 Մբ-ից ոչ ավելի) | 0..\* | + |
| 5.5 | ՄՍՕ-ի նկարագրությունը | | ՄՍՕ-ի նկարագրությունը | 1 | + |
| 5.6 | ՄՍՕ-ի նկատմամբ իրավունքը հաստատող փաստաթուղթը | | ապրանքային նշանի նկատմամբ իրավունքի, ինչպես նաեւ հեղինակային իրավունքի կամ հարակից իրավունքների հաստատման համար ներկայացված փաստաթղթերի մասին տեղեկատվությունը նշվում է 3-րդ աղյուսակին համապատասխան | 1..\* | - |
| 5.7 | ՄՍՕ-ի նկատմամբ իրավունքի գործողության ժամկետները | | պարունակում է անդամ պետություններից յուրաքանչյուրում ՄՍՕ-ի նկատմամբ իրավունքի գործողության ժամկետների մասին տեղեկություններ | 1..\* | - |
| 5.7.1 | Երկրի ծածկագիրը | | անդամ պետության ծածկագրային նշագիրը (նշվում է աշխարհի երկրների դասակարգչին համապատասխան) | 1 | - |
| 5.7.2 | Իրավունքի գործողության ժամկետը լրանալու ամսաթիվը | | ամսաթվի նշագիրը՝ ԳՕՍՏ ԻՍՕ 8601-2001-ին համապատասխան՝ YYYY-MM-DD ձեւաչափով | 0..1 | - |
| 5.7.3 | Գործողության որոշված կամ անորոշ ժամկետի հատկանիշը | | հեղինակային իրավունքի («ՀԻ») օբյեկտի տեսակի համար պարունակում է հատկանիշ՝ 1՝ հեղինակային իրավունքի օբյեկտի նկատմամբ իրավունքի գործողության ժամկետը որոշված է.  0՝ հեղինակային իրավունքի օբյեկտի նկատմամբ իրավունքի գործողության ժամկետը որոշված չէ («հեղինակ») | 0..1 | - |
| 5.8 | Գրանցման ձեւի համարը | | ՄՍՕ-ն Միասնական ռեեստրում ընդգրկելու դիմումին կից ներկայացվող՝ ՄՍՕ-ի գրանցման ձեւի համարը | 0..1 | - |
| 5.9 | ՄՍՕ-ի նկատմամբ իրավունքների պաշտպանության միջոցներ ձեռնարկելու ժամկետը | | այն ժամկետի մասին տեղեկությունները, որով պահանջվում է անդամ պետությունների մաքսային մարմինների կողմից ՄՍՕ-ի նկատմամբ իրավունքների պաշտպանության միջոցների ձեռնարկումը | 1..\* | + |
| 5.9.1 | Ժամանակահատվածի մեկնարկի ամսաթիվը | | ամսաթվի նշագիրը՝ ԳՕՍՏ ԻՍՕ 8601-2001-ին համապատասխան՝ YYYY-MM-DD ձեւաչափով | 1 | + |
| 5.9.2 | Ժամանակահատվածի ավարտի ամսաթիվը | | ամսաթվի նշագիրը՝ ԳՕՍՏ ԻՍՕ 8601-2001-ին համապատասխան՝ YYYY-MM-DD ձեւաչափով | 1 | + |
| 6 | Տեղեկություններ ապրանքների մասին | | տեղեկություններ այն ապրանքների վերաբերյալ, որոնց վրա տարածվում է ՄՍՕ-ի նկատմամբ իրավունքը | 1..\* | + |
| 6.1 | Ապրանքի նկարագրությունը | | ապրանքի նկարագրությունը՝ ներառյալ ապրանքի առեւտրային, կոմերցիոն կամ այլ ավանդական անվանում | 1 | + |
| 6.2 | Ապրանքի ծածկագիրն ըստ ԵԱՏՄ ԱՏԳ ԱԱ-ի | | Եվրասիական տնտեսական միության արտաքին տնտեսական գործունեության միասնական ապրանքային անվանացանկին (այսուհետ՝ ԵԱՏՄ ԱՏԳ ԱԱ) համապատասխան՝ ապրանքի (ապրանքների) ծածկագրային նշագիրը պարունակում է տեղեկություններ ԵԱՏՄ ԱՏԳ ԱԱ-ի առնվազն առաջին 6 նշանների մակարդակով | 1..\* | + |
| 6.3 | Տեղեկություններ ԱԾՄԴ-ի դասերի մասին | | ապրանքային նշանների համար պարունակում է տեղեկություններ ապրանքների դասի համարի մասին՝ Նշանների գրանցման համար ապրանքների եւ ծառայությունների միջազգային դասակարգման (ԱԾՄԴ) մասին 1957 թվականի հունիսի 15-ի Նիցցայի համաձայնագրով նախատեսված՝ նշանների գրանցման համար ապրանքների եւ ծառայությունների միջազգային դասակարգմանը համապատասխան | 0..\* | + |
| 6.3.1 | ԱԾՄԴ-ի դասի համարը | | ապրանքային նշանների համար պարունակում է տեղեկություններ ապրանքների դասի համարի մասին՝ ԱԾՄԴ-ին համապատասխան | 1 | + |
| 6.3.2 | ԱԾՄԴ-ի դասի անվանումը | | ապրանքների դասի անվանումը՝ ԱԾՄԴ-ին համապատասխան | 0..1 | + |
| 6.4 | Ապրանքի շրջանառությանը վերաբերող տեղեկությունները | | պարունակում է օրիգինալ ապրանքների շրջանառությանը եւ ՄՍՕ-ի նկատմամբ իրավունքների խախտման հատկանիշներ ունեցող ապրանքների շրջանառությանը վերաբերող տեղեկություններ | 1..2 | - |
| 6.4.1 | Ապրանքների շրջանառության օրինականության հատկանիշը | | ապրանքի շրջանառության մասով նշվող տեղեկությունների կատեգորիան որոշող հատկանիշը՝  1՝ օրիգինալ ապրանքների շրջանառությունը.  0՝ ՄՍՕ-ի նկատմամբ իրավունքների խախտման հատկանիշներ ունեցող ապրանքների շրջանառությունը | 1 | - |
| 6.4.2 | Ապրանքների շրջանառության մեջ ներգրավված (շրջանառության հետ կապված) անձի մասին տեղեկությունները | | պարունակում է տեղեկություններ ապրանքների շրջանառության մեջ ներգրավված (շրջանառության հետ կապված) անձանց մասին | 1..\* | - |
| 6.4.2.1 | Ապրանքների շրջանառության մեջ ներգրավված (շրջանառության հետ կապված) անձը | | պարունակում է տեղեկություններ ապրանքների շրջանառության մեջ ներգրավված (շրջանառության հետ կապված) անձի մասին՝ 2-րդ աղյուսակին համապատասխան | 1 | - |
| 6.4.2.2 | Անձի դերը շրջանառության մեջ (ծածկագիրը) | | պարունակում է տեղեկություններ շրջանառության մեջ անձի դերի ծածկագրի մասին՝ 7-րդ աղյուսակին համապատասխան | 1..\* | - |
| 6.4.3 | Տեղեկություններ  լոգիստիկ գործառնությունների մասին | | պարունակում է տեղեկություններ երթուղիների (տարանցման), տրանսպորտի տեսակների, փոխաբեռնման, պահման վայրերի, Միության մաքսային սահմանի հատման վայրերի, մաքսային գործառնությունների կատարման եւ մաքսային հսկողության անցկացման վայրերի վերաբերյալ | 1..\* | - |
| 6.4.3.1 | Տեղեկություններ երթուղու մասին | | պարունակում է տեղեկություններ երթուղիների (տարանցման) մասին՝ 8-րդ աղյուսակին համապատասխան | 1..\* | - |
| 6.4.3.2 | Տեղեկություններ Միության մաքսային սահմանը հատելու վայրերի մասին | | պարունակում է տեղեկություններ Միության մաքսային սահմանը հատելու վայրերի մասին | 1..\* | - |
| 6.4.3.2.1 | Անցակետի ծածկագիրը | | անցակետի ծածկագրային նշագիրը (Միության մաքսային սահմանին տեղակայված՝ անդամ պետությունների պետական սահմաններով անցակետի տեղեկատվական-տեղեկատու ցանկին համապատասխան, որի ձեւավորումն ապահովում է Հանձնաժողովը) | 0..1 | - |
| 6.4.3.2.2 | Անցակետի անվանումը | | անցակետի անվանումը | 1 | - |
| 6.4.3.3 | Տեղեկություններ մաքսային գործառնությունների կատարման եւ մաքսային հսկողություն անցկացման վայրերի մասին | | պարունակում է տեղեկություններ մաքսային գործառնությունների կատարման եւ մաքսային հսկողություն անցկացման վայրերի մասին՝ 9-րդ աղյուսակին համապատասխան | 1..\* | - |
| 6.4.4 | Տեղեկություններ ապրանքների առանձնահատկությունների եւ դրանց փոխադրման մասին | | պարունակում է տեղեկություններ ապրանքների տարբերակիչ առանձնահատկությունների եւ բնութագրերի մասին, ինչպես նաեւ դրանց փոխադրման առանձնահատկությունների մասին | 1..\* | - |
| 6.4.5 | Կից ներկայացվող փաստաթղթերի նկարագրությունը | պարունակում է տեղեկություններ ապրանքաուղեկից փաստաթղթերի մասին եւ նրանց տարբերակիչ առանձնահատկությունների նկարագրությունը | | 0..1 | - |
| 6.5 | Առգրավման հանգամանքի նկարագրությունը | այն հանգամանքների նկարագրությունը, որոնց դեպքում իրավատերը հայտարարվող ՄՍՕ պարունակող ապրանքների անդրսահմանային տեղափոխումը չի դիտարկում որպես իր բացառիկ իրավունքների խախտում, եւ մաքսային մարմինների կողմից ՄՍՕ-ի նկատմամբ իրավունքի պաշտպանության միջոցների ձեռնարկում չի պահանջվում | | 0..1 | - |
| 7 | Տեղեկություններ լիազորված անձանց մասին | պարունակում է տեղեկություններ կենտրոնական մաքսային մարմիններ դիմելու լիազորված կոնտակտային անձանց մասին՝ 2-րդ աղյուսակին համապատասխան | | 0..\* | - |
| 8 | Տեղեկություններ կարգավիճակի մասին | պարունակում է տեղեկություններ ՄՍՕ- միասնական մաքսային ռեեստրում ՄՍՕ-ի կարգավիճակի մասին | | 1..\* | - |
| 8.1 | Կարգավիճակը | ՄՍՕ-ի կարգավիճակը ՄՍՕ-ի Միասնական ռեեստրում (ՄՍՕ-ն ընդգրկված է Միասնական ռեեստրում, ՄՍՕ-ի մասին տեղեկությունները փոփոխված են Միասնական ռեեստրում, ՄՍՕ-ի պաշտպանության ժամկետը երկարաձգված է, ՄՍՕ-ն հանված է Միասնական ռեեստրից) | | 1 | - |
| 8.2 | Կարգավիճակի սահմանման ամսաթիվը | ամսաթվի նշագիրը՝ ԳՕՍՏ ԻՍՕ 8601-2001-ին համապատասխան՝ YYYY-MM-DD ձեւաչափով | | 1 | - |
| 8.3 | Կարգավիճակի փոփոխության համար հիմք հանդիսացող փաստաթուղթը | Հանձնաժողովի դեպարտամենտի որոշման ամսաթիվը եւ գրանցման համարը | | 0..1 | - |
| 9 | Ընդհանուր ռեսուրսի գրառման տեխնոլոգիական բնութագրերը | ընդհանուր ռեսուրսի գրառման մասին տեխնոլոգիական տեղեկությունների ամբողջությունը (գործողության ժամանակահատվածը, թարմացման ամսաթիվը) | | 1 | - |

Աղյուսակ 2

Սուբյեկտների մասին տեղեկությունների ցանկը

| Համարը | Անվանումը | Նկարագրությունը | Բազմաքանակությունը |
| --- | --- | --- | --- |
| 1 | Երկրի ծածկագիրը | սուբյեկտի գրանցման երկրի ծածկագրային նշագիրը (նշվում է աշխարհի երկրների դասակարգչին համապատասխան) | 1 |
| 2 | Սուբյեկտի անվանումը | տնտեսավարող սուբյեկտի լրիվ անվանումը կամ ֆիզիկական անձի ազգանունը, անունը եւ հայրանունը | 1 |
| 3 | Սուբյեկտի կարճ անվանումը | տնտեսավարող սուբյեկտի կրճատ անվանումը կամ ֆիզիկական անձի ազգանունը, անունը եւ հայրանունը | 1 |
| 4 | Հարկ վճարողի նույնականացուցիչը | սուբյեկտի նույնականացուցիչը՝ հարկ վճարողի գրանցման երկրի հարկ վճարողների ռեեստրում | 0..1 |
| 5 | Հաշվառման կանգնեցնելու պատճառի ծածկագիրը | Ռուսաստանի Դաշնությունում սուբյեկտին հարկային հաշվառման կանգնեցնելու պատճառը նույնականացնող ծածկագիրը | 0..1 |
| 6 | Տեղեկություններ անձը հաստատող փաստաթղթի մասին | անձը հաստատող փաստաթղթի մասին տեղեկությունները նշվում են 4-րդ աղյուսակին համապատասխան | 0..1 |
| 7 | Հասցեն | պարունակում է տեղեկություններ սուբյեկտի հասցեների մասին՝ 5-րդ աղյուսակին համապատասխան | 1..\* |
| 8 | Կոնտակտային վավերապայմանը | պարունակում է տեղեկություններ սուբյեկտի կոնտակտային վավերապայմանների մասին՝ 6-րդ աղյուսակին համապատասխան | 1..\* |
| 9 | Կազմակերպության աշխատակիցը | տեղեկատվություն աշխատակցի մասին իրավաբանական անձանց համար՝ ներառյալ ազգանունը, անունն ու հայրանունը եւ տեղեկություններ աշխատակցի կոնտակտային վավերապայմանների մասին | 1..\* |

Աղյուսակ 3

Փաստաթղթի մասին տեղեկությունների ցանկը

| Համարը | Անվանումը | Նկարագրությունը | Բազմաքանակությունը |
| --- | --- | --- | --- |
| 1 | Երկրի ծածկագիրը | երկրի ծածկագրային նշագիրը (նշվում է աշխարհի երկրների դասակարգչին համապատասխան) | 0..1 |
| 2 | Փաստաթղթի տեսակի ծածկագիրը | փաստաթղթի տեսակի ծածկագրային նշագիրը (նշվում է մտավոր սեփականության ոլորտում օգտագործվող փաստաթղթերի տեսակների դասակարգչին համապատասխան, այդ թվում՝ Եվրասիական տնտեսական հանձնաժողովի կոլեգիայի կողմից հաստատված՝ Եվրասիական տնտեսական միության մտավոր սեփականության օբյեկտների գրանցման հետ կապված ընթացակարգեր անցկացնելու ժամանակ) | 0..1 |
| 3 | Փաստաթղթի տեսակի անվանումը | փաստաթղթի տեսակի անվանումը | 0..1 |
| 4 | Փաստաթղթի անվանումը | փաստաթղթի անվանումը | 0..1 |
| 5 | Փաստաթղթի սերիան | փաստաթղթի գրանցման ժամանակ դրան տրված թվային կամ տառաթվային նշագիրը | 0..1 |
| 6 | Փաստաթղթի համարը | փաստաթղթի գրանցման ժամանակ դրան տրված թվային կամ տառաթվային նշագիրը | 0..1 |
| 7 | Փաստաթղթի ամսաթիվը | փաստաթղթի տրման, ստորագրման, հաստատման կամ գրանցման ամսաթիվը | 0..1 |
| 8 | Փաստաթղթի գործողության ժամկետը լրանալու ամսաթիվը | այն ժամկետը, որի ընթացքում փաստաթուղթն ուժի մեջ է. ավարտի ամսաթիվը | 0..1 |
| 9 | Փաստաթղթի գործողության ժամկետը | այն ժամկետի տեւողությունը, որի ընթացքում փաստաթուղթն ուժի մեջ է | 0..1 |
| 10 | Անդամ պետության լիազորված մարմնի նույնականացուցիչը | անդամ պետության պետական իշխանության մարմինը կամ փաստաթուղթը տրամադրած՝ վերջինիս կողմից լիազորված կազմակերպությունը նույնականացնող տողը | 0..1 |
| 11 | Անդամ պետության լիազորված մարմնի անվանումը | փաստաթուղթը տրամադրած՝ անդամ պետության պետական իշխանության մարմնի կամ դրա կողմից լիազորված կազմակերպության լրիվ անվանումը | 0..1 |
| 12 | Նկարագրությունը | փաստաթղթի նկարագրությունը | 0..1 |
| 13 | Թերթերի քանակը | փաստաթղթի թերթերի ընդհանուր քանակը | 0..1 |

Աղյուսակ 4

Անձը հաստատող փաստաթղթի մասին տեղեկությունների ցանկը

| Համարը | | Անվանումը | Նկարագրությունը | Բազմաքանակությունը |
| --- | --- | --- | --- | --- |
| 1 | | Երկրի ծածկագիրը | երկրի ծածկագրային նշագիրը (նշվում է աշխարհի երկրների դասակարգչին համապատասխան) | 1 |
| 2 | | Անձը հաստատող փաստաթղթի տեսակի ծածկագիրը | անձը հաստատող փաստաթղթի տեսակի ծածկագրային նշագիրը (նշվում է Եվրասիական տնտեսական հանձնաժողովի կոլեգիայի կողմից հաստատված՝ անձը հաստատող փաստաթղթերի տեսակների դասակարգչին համապատասխան) | 0..1 |
| 3 | | Փաստաթղթի տեսակի անվանումը | փաստաթղթի տեսակի անվանումը | 0..1 |
| 4 | | Փաստաթղթի սերիան | փաստաթղթի գրանցման ժամանակ դրան տրված թվային կամ տառաթվային նշագիրը | 0..1 |
| 5 | Փաստաթղթի համարը | | փաստաթղթի գրանցման ժամանակ դրան տրված թվային կամ տառաթվային նշագիրը | 1 |
| 6 | Փաստաթղթի ամսաթիվը | | փաստաթղթի տրման, ստորագրման, հաստատման կամ գրանցման ամսաթիվը | 0..1 |
| 7 | Անդամ պետության լիազորված մարմնի նույնականացուցիչը | | փաստաթուղթը տրամադրած՝ անդամ պետության պետական իշխանության մարմինը կամ դրա կողմից լիազորված կազմակերպությունը նույնականացնող տողը | 0..1 |
| 8 | Անդամ պետության լիազորված մարմնի անվանումը | | փաստաթուղթը տրամադրած՝ անդամ պետության պետական իշխանության մարմնի կամ դրա կողմից լիազորված կազմակերպության լրիվ անվանումը | 0..1 |

Աղյուսակ 5

Հասցեի վերաբերյալ տեղեկությունների ցանկը

| Համարը | Անվանումը | Նկարագրությունը | Բազմաքանակությունը |
| --- | --- | --- | --- |
| 1 | Հասցեի տեսակի ծածկագիրը | հասցեի տեսակի ծածկագրային նշագիրը (գտնվելու վայրի հասցեն, նամակագրության հասցեն եւ այլն) (նշվում է ցանկին համապատասխան՝ «1»՝ գրանցման հասցե. «2»՝ փաստացի հասցե. «3»՝ փոստային հասցե) | 0..1 |
| 2 | Երկրի ծածկագիրը | երկրի ծածկագրային նշագիրը (նշվում է աշխարհի երկրների դասակարգչին համապատասխան) | 0..1 |
| 3 | Տարածքի ծածկագիրը | վարչատարածքային բաժանման միավորի ծածկագիրը (նշվում է Եվրասիական տնտեսական հանձնաժողովի կոլեգիայի կողմից հաստատված՝ Եվրասիական տնտեսական միության անդամ պետությունների վարչատարածքային բաժանման օբյեկտների դասակարգչին համապատասխան) | 0..1 |
| 4 | Տարածաշրջանը | առաջին մակարդակի վարչատարածքային բաժանման միավորի անվանումը | 0..1 |
| 5 | Շրջանը | երկրորդ մակարդակի վարչատարածքային բաժանման միավորի անվանումը | 0..1 |
| 6 | Քաղաքը | քաղաքի անվանումը | 0..1 |
| 7 | Բնակավայրը | բնակավայրի անվանումը | 0..1 |
| 8 | Փողոցը | քաղաքային ենթակառուցվածքի փողոցաճանապարհային ցանցի տարրի անվանումը | 0..1 |
| 9 | Շենքի համարը | շենքի, մասնաշենքի, շինության նշագիրը | 0..1 |
| 10 | Սենքի համարը | գրասենյակի կամ բնակարանի նշագիրը | 0..1 |
| 11 | Փոստային դասիչը | փոստային կապի ձեռնարկության փոստային դասիչը | 0..1 |
| 12 | Բաժանորդային արկղի համարը | փոստային կապի ձեռնարկությունում բաժանորդային արկղի համարը | 0..1 |

Աղյուսակ 6

Կոնտակտային վավերապայմանների վերաբերյալ տեղեկությունների ցանկը

| Համարը | Անվանումը | Նկարագրությունը | Բազմաքանակությունը |
| --- | --- | --- | --- |
| 1 | Կապի տեսակի ծածկագիրը | կապի միջոցի (կապուղու) տեսակի (հեռախոս, ֆաքս, էլեկտրոնային փոստ եւ այլն) ծածկագրային նշագիրը (նշվում է ցանկին համապատասխան՝ «АО»՝ «Ինտերնետ» տեղեկատվական հեռահաղորդակցական ցանցում կայքի հասցեն. «ЕМ»՝ էլեկտրոնային փոստ. «FX»՝ հեռատպիչ. «ТЕ»՝ հեռախոս. «TG»՝ հեռագիր. «TL»՝ տելեքս) | 0..1 |
| 2 | Կապի տեսակի անվանումը | կապի միջոցի (կապուղու) տեսակի (հեռախոս, ֆաքս, էլեկտրոնային փոստ եւ այլն) անվանումը | 0..1 |
| 3 | Կապուղու նույնականացուցիչը | կապուղին նույնականացնող պայմանանշանների հաջորդականություն (հեռախոսահամարի, ֆաքսի, էլեկտրոնային փոստի հասցեի եւ այլնի նշում) | 0..\* |

Աղյուսակ 7

ՄՍՕ պարունակող օրիգինալ ապրանքների շրջանառության մեջ ներգրավված անձանց կամ ՄՍՕ-ի նկատմամբ իրավունքների խախտման հատկանիշներ ունեցող ապրանքների շրջանառության hետ կապված անձանց դերերի ցանկը

| Համարը | Դերի ծածկագիրը | Դերի անվանումը | Ապրանքի շրջանառության մասով նշվող տեղեկությունների կատեգորիան որոշող հատկանիշի ծածկագիրը (1-ին աղյուսակի 6.4.1-րդ կետ) |
| --- | --- | --- | --- |
| 1 | 10 | բեռն ստացող | 1,0 |
| 2 | 20 | ներմուծող | 1,0 |
| 3 | 30 | լիցենզիա ունեցող անձ | 1 |
| 4 | 50 | փոխադրող | 1,0 |
| 5 | 60 | արտադրող | 1,0 |
| 6 | 90 | արտահանող | 1,0 |

Աղյուսակ 8

Շարժման երթուղու մասին տեղեկությունների ցանկը

| Համարը | Անվանումը | Նկարագրությունը | Բազմաքանակությունը |
| --- | --- | --- | --- |
| 1 | Տեղեկություններ շարժման երթուղու եւ տրանսպորտի տեսակների մասին | պարունակում է տեղեկություններ երթուղու կետերի եւ տրանսպորտի տեսակների մասին | 1..\* |
| 1.1 | Երթուղու կետի հերթական համարը | երթուղու կետի համարն ըստ հերթականության | 1 |
| 1.2 | Երկրի ծածկագիրը | երկրի ծածկագրային նշագիրը (նշվում է աշխարհի երկրների դասակարգչին համապատասխան) | 1 |
| 1.3 | Երթուղու կետի ծածկագրային նշագիրը | երթուղու կետի ծածկագրային նշագիրը ՄԱԿ-ի ԱՏԿԴՏ-ին համապատասխան | 0..1 |
| 1.4 | Երթուղու կետի անվանումը | նավահանգստի, օդանավակայանի, երկաթուղային կայարանի, անցակետի, աշխարհագրական կետի եւ այլնի անվանումը | 1 |
| 1.5 | Մեկնման դեպքում տրանսպորտի տեսակի ծածկագիրը | պարունակում է տեղեկություններ երթուղու կետից մեկնման դեպքում տրանսպորտի տեսակի ծածկագրի մասին տեղեկություններ՝ տրանսպորտի տեսակների եւ ապրանքների փոխադրման դասակարգչին համապատասխան (նշվում է Մաքսային միության հանձնաժողովի 2010 թվականի սեպտեմբերի 20-ի թիվ 378 որոշմամբ հաստատված՝ տրանսպորտի տեսակների եւ ապրանքների փոխադրման դասակարգչին համապատասխան) | 0..1 |
| 1.6 | Հատկանիշը | պարունակում է հետեւյալի հատկանիշի արժեքները՝  1` փոխաբեռնման.  2` պահման վայրի.  3` մաքսային սահմանի հատման վայրի.  4` մաքսային գործառնությունների կատարման եւ մաքսային հսկողության վայրի | 0..1 |

Աղյուսակ 9

Մաքսային գործառնությունների կատարման եւ մաքսային հսկողություն անցկացման վայրերի մասին տեղեկությունների ցանկը

| Համարը | Անվանումը | Նկարագրությունը | Բազմաքանակությունը |
| --- | --- | --- | --- |
| 1 | Երկրի ծածկագիրը | երկրի ծածկագրային նշագիրը (նշվում է աշխարհի երկրների դասակարգչին համապատասխան) | 0..1 |
| 2 | Մաքսային մարմնի ծածկագիրը | մաքսային մարմնի ծածկագիրը՝ անդամ պետությունների մաքսային մարմինների դասակարգչին համապատասխան | 0..1 |
| 3 | Մաքսային մարմնի անվանումը | մաքսային մարմնի անվանումը | 0..1 |
| 4 | Մաքսային հսկողության գոտու համարը | մաքսային հսկողության գոտու համարը | 0..1 |
| 5 | Ապրանքների գտնվելու վայրի հասցեն | պարունակում է տեղեկություններ ապրանքների գտնվելու վայրի հասցեի մասին՝ 5-րդ աղյուսակին համապատասխան | 0..1 |

Աղյուսակ 10

Ապրանքների առանձնահատկությունների եւ դրանց փոխադրման մասին տեղեկությունների ցանկը


| Համարը | | Անվանումը | | Նկարագրությունը | | Բազմաքանակությունը | |
| --- | --- | --- | --- | --- | --- | --- | --- |
| 1 | | Ապրանքի մակնիշը, մոդելը | | պարունակում է տեղեկություններ ապրանքի տիպի, մակնիշի, մոդելի մասին | | 0..1 | |
| 2 | | Ապրանքի առանձնահատկությունների եւ բնութագրերի նկարագրությունը | | պարունակում է ապրանքի , այդ թվում՝ դրա տարբերակիչ առանձնահատկությունների եւ բնութագրերի նկարագրությունը՝ հաշվի առնելով ապրանքի տիպը, մակնիշը, մոդելը | | 0..1 | |
| 3 | | Նույնականացման միջոցները | | պարունակում է ապրանքի նույնականացման միջոցի կամ առաջնային փաթեթվածքի նկարագրությունը | | 0..\* | |
| 4 | | Պատկերը | | ապրանքի արտաքին տեսքի կամ դրա առաջնային փաթեթվածքի պատկերը (պատկերները եւ սխեմաները JPEG ձեւաչափով (յուրաքանչյուր ֆայլ՝ 1,5 Մբ-ից ոչ ավելի ծավալով, ներկայացված ֆայլերի ընդհանուր ծավալը՝ 50 Մբ-ից ոչ ավելի)) | | 0..\* | |
| 5 | | Լրացուցիչ տեղեկություններ ապրանքի մասին | | ապրանքի մասին տեղեկատվություն՝ MP3, MP4, AVI ձեւաչափով ֆայլի տեսքով ներկայացված (ներկայացված ֆայլերի ընդհանուր ծավալը՝ 50 Մբ-ից ոչ ավելի) | | 0..\* | |
| 6 | | Տեղեկություններ ապրանքների փոխադրման առանձնահատկությունների մասին | | պարունակում է տեղեկություններ ապրանքների փոխադրման առանձնահատկությունների մասին | | 0..\* | |
| 6.1 | | Փաթեթվածքի տեսակի ծածկագիրը | | բեռի, փաթեթվածքի կամ փաթեթավորման նյութի տեսակի ծածկագրային նշագիրը՝ բեռի, փաթեթվածքի եւ փաթեթավորման նյութերի տեսակների դասակարգչին համապատասխան | | 0..1 | |
| 6.2 | | Ապրանքի քանակը | | ապրանքի միավորների քանակը փոխադրման փաթեթվածքում | | 0..1 | |
| 6.3 | | Նույնականացման միջոցները | | պարունակում է փոխադրման փաթեթվածքի նույնականացման միջոցները | | 0..1 | |
| 6.4 | | Պատկերը | | Փոխադրման փաթեթվածքի արտաքին տեսքի պատկերը (պատկերները եւ սխեմաները JPEG ձեւաչափով (յուրաքանչյուր ֆայլ՝ 1,5 Մբ-ից ոչ ավելի ծավալով, ներկայացված ֆայլերի ընդհանուր ծավալը՝ 50 Մբ-ից ոչ ավելի)) | | 0..\* | |

ՀԱՎԵԼՎԱԾ ԹԻՎ 2

«Եվրասիական տնտեսական միության անդամ պետությունների մտավոր սեփականության օբյեկտների միասնական մաքսային ռեեստրի ձեւավորում, վարում եւ օգտագործում» ընդհանուր գործընթացի իրագործման կանոնների

**ՍԽԵՄԱ**

**Ընդհանուր գործընթացի մասնակիցների տեղեկատվական փոխգործակցության**



կենտրոնական մաքսային մարմինը

Դիմումատու

Եվրասիական տնտեսական հանձնաժողով

դիմումի, էլեկտրոնային տեսքով փաստաթղթերից (էլեկտրոնային փաստաթղթերի) տեղեկություններ ներկայացնելը՝ ՄՍՕ-ն Միասնական ռեեստրում ընդգրկելու նպատակով

դիմումի, էլեկտրոնային տեսքով փաստաթղթերից (էլեկտրոնային փաստաթղթերի) տեղեկություններ ստանալն ու ուսումնասիրելը՝ ՄՍՕ-ն Միասնական ռեեստրում ընդգրկելու նպատակով

ՄՍՕ-ն Միասնական ռեեստրում ընդգրկելու նպատակով ներկայացված դիմումը և գրանցման ձևերն ստանալն ու ուսումնասիրելը, դիմումի ուսումնասիրման արդյունքներն ուղարկելը

հայտարարված ՄՍՕՕ-ի մասով դիմումի և գրանցման ձևերի՝ էլեկտրոնային տեսքով ուղարկելը

դիմումի ուսումնասիրման արդյունքների համաձայն ծանուցումներ ստանալը, ապահովումը ներկայացնելը

դիմումի ուսումնասիրման արդյունքների համաձայն ծանուցումներ ուղարկելը

Շահագրգիռ անձ



կենտրոնական մաքսային մարմին

Դիմումատու

Եվրասիական տնտեսական հանձնաժողով

Շահագրգիռ անձ

Միասնական ռեեստրում փոփոխություններ (լրացումներ) կատարելու մասին գրություն ուղարկելը

Միասնական ռեեստրում փոփոխություններ (լրացումներ) կատարելը և փոփոխություններ (լրացումներ) կատարելու մասին դիմումատուին ծանուցում ուղարկելը

ՄՍՕ-ն Միասնական ռեեստրից հանելու վերաբերյալ գրություն ուղարկելը

Միասնական ռեեստրից ՄՍՕ-ն հանելը և ՄՍՕ-ն Միասնական ռեեստրից հանելու մասին ծանուցումը դիմումատուին ուղարկելը

հարցում և Միասնական ռեեստրի տեղեկությունների ստացում

Միասնական ռեեստրի առանձին տեղեկություններում փոփոխություններ (լրացումներ) կատարելը

Միասնական ռեեստրի ձևավորում և վարում, Միասնական ռեեստրից տեղեկություններ ներկայացնելը

հարցում և Միասնական ռեեստրից հրապարակվող տեղեկությունների ստացում

Մաքսային մարմինների տեղեկատվական համակարգը

ՄՍՕ-ի Միասնական մաքսային ռեեստրը

Միության տեղեկատվական պորտալը (անձնական հաշիվը)

Ինտեգրված համակարգը

ՄՍՕ-ի Միասնական մաքսային ռեեստրը

Միության տեղեկատվական պորտալ